kardosdrur/scandi-wiki huggingface dataset:
Havredal

Havredal er en landsby i Midtjylland med 134 indbyggere (2012) , beliggende i Frederiks Sogn, 15 kilometer sydvest for Viborg og 1 km syd fra Frederiks. Landsbyen ligger i Viborg Kommune og tilhører Region Midtjylland.

Byen blev grundlagt i 1759 og startede som en bebyggelse for Kartoffeltyskerne med 30 gårde.

Sekundærrute 186 går igennem Havredal.

Kilder

Eksterne henvisninger 
 Viborgbyogland.dk – Havredal 
 Havredal på Viborg Kommunes hjemmeside

Lokaliteter i Viborg Kommune
Etableret i 1759
Torben Paaske

Torben Petersen Paaske (13. november 1953 – 5. marts 2011 ) var en dansk radiojournalist, der var kendt for en lang række hørebilleder og montager i DRs P1.

Han vandt Prix Italia i 2007 for udsendelsen Bomben i Bagdad , om FN-diplomaten Henrik Kolstrop. I 2008 blev han hædret med Kryger-prisen

Noter 

Ansatte i DR
Modtagere af Kryger-prisen
Fredrik Pacius

Fredrik Pacius eller Friedrich Pacius, født 19. marts 1809 i Hamburg, Tyskland, død 8. januar 1891 i Helsingfors, var en tysk-finsk komponist.

Pacius var elev hos Louis Spohr og Moritz Hauptmann. Han ansattes som violinist i Kungliga hovkapellet 1828, blev "musiklärare" (det vil sige musikdirektør) ved Universitetet i Helsingfors 1834 og udnævntes til professor 1860. Han blev æresdoktor 1877.

Fredrik Pacius levede størstedelen af sit liv i Finland. Han kaldes undertiden for "den finske musiks fader". Han var lærer i musik ved Helsingfors universitet fra 1834. Han komponerede i 1848 et musikstykke til Johan Ludvig Runebergs digt Vårt land, som indleder Fänrik Ståls sägner. På Florafesten den 13. maj 1848 uropførtes denne komposition på Gumtäkts äng i Helsingfors. Sangen fremførtes af Akademiska Sångföreningen til akkompagnement af Gardets Musikkår under Pacius' ledelse. Dette digt og musikstykke er i dag Finlands nationalsang. Musikken anvendes tillige i den estiske nationalsang, Mu isamaa, mu õnn ja rõõm, dog med en anden tekst.

Kompositioner

Orkesterstykker 

 Symphonie d-Moll (1850)
 Ouvertüre Es-Dur (1826)
 Violinkonzert fis-Moll (1845)

Operaer 

 Kung Karls Jakt (finsk: Kaarle-kuninkaan metsästys; 1852)
 Prinsessen af Cypern, musikalisches Märchen (1860)
 Die Loreley (1862-87)

Kammermusik 

 Strygekvartet Es-Dur (1826)

Andre værker 

Kantater, en- og flerstemmige sange.

Frimærke 
Pacius blev hædret med en tegning på en finsk frimærke.

Litteratur 
 Tomi Mäkelä, Fredrik Pacius, kompositör i Finland (Svenska Litteratursällskapet i Finland, Helsingfors 2009268 s., rikligt illustrarad; 
 Tomi Mäkelä, Der Pionier. Fredrik Pacius, Opernwelt, 11, 2009, 36-44.

Eksterne henvisninger 

 Angul Hammerich: 
 Fredrik Pacius  i Biografiskt Lexikon för Finland

Komponister fra Finland
Komponister fra Tyskland
Personer fra Hamborg
Ansatte ved Helsinki Universitet
Oscar Casanovas

Oscar Casanovas (født 15. maj 1914, død 1987) var en argentinsk bokser som deltog i de olympiske lege 1936 i Berlin.

Casanovas blev olympisk mester i boksning under OL 1936 i Berlin. Han vandt guld i fjervægt da han i finalen besejrede sydafrikanske Charles Catterall. Der var 24 boksere fra 24 lande som stillede op til disciplinen som varede fra den 11. august til 15. august 1936.

Eksterne henvisninger 
 
 Biografi på BoxRec.com 

Boksere fra Argentina
Olympiske mestre fra Argentina
Olympiske boksere fra Argentina
Boksere ved sommer-OL 1936
Mauro Cía

Gualberto Mauro Cía (født 12. juni 1919) er en argentinsk bokser som deltog i de olympiske lege 1948 i London.

Cía vandt en bronzemedalje i boksning under OL 1948 i London. Han fik en tredjeplads i letsværvægt og tabte til sydafrikanske George Hunter og Donald Scott fra Storbritannien.

Eksterne henvisninger 
 Profil  på sportsreference.com 
 Biografi på BoxRec.com 

Boksere fra Argentina
Boksere ved sommer-OL 1948
Evgenij Sviatchenko

Evgenij Adrianovich Sviatchenko (født 1924 i Kharkiv, død 2004 i Ukraine) var ukrainsk arkitekt. Han er far til den dansk - ukrainske kunstner Sergei Sviatchenko.

Fra 1941-45 deltog han aktivt i 2. verdenskrig. For sin deltagelse i krigen blev han tildelt flere medaljer samt ordenen ”Den Store Fædrelandskrig 1941-1945” af 3.grad.

I 1951 afsluttede han sin uddannelse ved Kharkiv Ingeniør- og byggetekniske Institut.

Han hører til den generation af ukrainske arkitekter og undervisere, der er uddannet inden for den funktionalistiske tradition. 

Hans aktive indsats inden for  arkitekturen og undervisning daterer sig fra 1951.

Arkitekturværker 
Storbyen Kharkiv blev hårdt ramt af krigen, og op igennem 1950’erne var Evgenij Sviatchenko med til at konstruere og genopføre bygninger til erstatning for de, der var blevet ødelagt under krigen.

Eksempler herpå er indgangspartiet til byens store rekreative område Gorkijparken, mindesmærket for Maksim Gorkij og sportshallen Spartak. Sammen med arkitekten B.G. Klejn har han rekonstrueret Shevchenko Teatret i Kharkiv. Han har desuden deltaget i genopbygningen og opførelsen af monumenter og boligområder.  

Evgenij Sviatchenko har projekteret og været med til at opføre flere monumenter for faldne i 2.verdenskrig, han har projekteret nogle af sit instituts bygninger og har stået for den samlede planlægning af udviklingen for instituttets fysiske rammer.

Akademisk karriere 
I 1955 starter hans videnskabelige og pædagogiske virke ved Kharkiv Byplanlægning Institut, hvor han begyndte sin karriere som assistent i projekteringsafdelingen og sluttede som professor i 1989.

I 1962 forsvarede Evgenij Sviatchenko sin ph.d. afhandling om ”Elementbyggeriets særlige karakteristika”.

I løbet af sin akademiske karriere har han publiceret 65 videnskabelige artikler om byplanlægning og arkitektur, samt en række lærebøger for arkitektstuderende og byplanlæggere.

I årene 1986-1989 udgav han værkerne:”Elementboligbyggeriets arkitektoniske udsmykningsmuligheder”(1986) og ”Det sociale grundlag for arkitektonisk projektering og bygningers arkitektoniske typologi”(1989).

I 1989 blev han udnævnt til professor ved afdelingen for arkitektonisk projektarbejde og tegning. I 1993 blev han valgt som medlem af Ukraines Akademi for arkitektur. Han var medlem af arkitektforbundets styrelse i Kharkiv.

Arkitekter
Personer fra Kharkiv
Sabine Englert

Sabine Englert (født 27. november 1981 i Aschaffenburg, Tyskland) er en tysk håndboldmålmand, der spiller for Aarhus United. Englert debuterede på det tyske landshold i 2001 og hun vandt VM-bronze i 2007. Hun deltog ved OL i 2008, hvor Tyskland endte som nr. 11. Hun blev østrigsk mester med Hypo Niederösterreich i 2008.

Hun startede med at spille håndbold som 5-årig. Hendes brødre spillede håndbold, og hun var altid med i hallen, og det var der interessen for håndbolden blev vækket.

I November 2021 valgte Englert at forlade Herning-Ikast efter 13 år i klubben . 

Den 23. maj 2022 kunne Aarhus United (Med hjælp fra nogle sponsorer) offentliggøre at de havde lavet en 1 årige kontrakt med den rutinerede tyske keeper

Referencer

Eksterne henvisninger 

 Spillerinfo på Herning-Ikast Håndbolds hjemmeside

Håndboldspillere fra Tyskland
Håndboldspillere fra FC Midtjylland Håndbold
Håndboldspillere fra Herning-Ikast Håndbold
Personer fra Bayern
Oran socialiste

Oran socialiste var et ugenlig nyhedsavis som blev udgivet i Oran i Algeriet mellem 1928-1939. Avisen Oran socialiste var et organ for French Section of the Workers International (S.F.I.O.) i Oran. Oran socialiste blev grundlagt af Marius Dubois.

Kildehenvisninger 

Afrikanske aviser
Etableret i 1928
Ophørt i 1939
Ingrid Ødegård

Ingrid Amalie Ødegård (født 1. marts 1983 i Trondhjem, Norge) er en norsk håndboldspiller, der er målvogter hos HC Odense, strandhåndboldlandsholdet og B-landsholdet. Hun debuterede for  i en kamp mod  den 5. juni 2010. Hun spillede i FCM Håndbold i fire sæsoner, før hun kom til HC Odense og har tidligere spillet for Kolstad, Ranheim, Træff, Sola og Larvik HK.

Klubkarriere 
Ingrid Ødegård startede hendes professionelle karriere i Sola HK, Stavanger. Efter tre sæsoner med klubben, modtog hun et tilbud fra Larvik HK og startede med at spille for dem i 2005. Sammen med Larvik, vandt hun det norske håndboldmesterskab adskillige gange. Hun vandt også Cup Winners' Cup i 2008. Efter, at hun blev erstattet af Lene Rantala, havde Ødegård kun sjældent spilletid på banen. I 2008 forlod hun Larvik og flyttede til Danmark for at spille for FCM Håndbold.

Landshold

Håndbold 
Ødegård debuterede på juniorlandsholdet i 2002. I 2003, vandt hun en bronzemedalje under Junior-VM, sammen med bl.a Linn-Kristin Riegelhuth, Linn Jørum Sulland og Gøril Snorroeggen. Pr. juli, 2009, havde hun spillet 4 kampe for B-landsholdet.

Strandhåndbold 
Ødegård vandt en bronzemedalje under EM 2007, hvor hun fik prisen som bedste målmand. I 2009 vandt hun en sølvmedalje ved EM i Larvik. Hun vandt hendes første guldmedalje under VM 2010 i Tyrkiet.

Kilder

Eksterne henvisninger 
 Spillerinfo hos FC Midtjylland 
 Ingrid Ødegård – Spillerprofil hos European Handball Federation 
 Ingrid Ødegård – Spillerprofil hos EHF Champions League 
 Ingrid Ødegård  på europamester.dk

Håndboldspillere fra Norge
Personer fra Trondheim
Håndboldspillere fra FC Midtjylland Håndbold
Alfredo Copello

Alfredo Copello (født 15. marts 1903) var en argentinsk bokser som deltog i de olympiske lege 1924 i Paris.

Copello vandt en sølvmedalje i boksning under Sommer-OL 1924 i Paris. Han fik en tredje plads i vægtklassen letvægt .Der var 30 boksere fra 22 lande i vægtklassen. Copello tabte i finalen til Hans Jacob Nielsen fra Danmark.

Eksterne henvisninger 

 Biografi på BoxRec.com 

Boksere fra Argentina
Olympiske sølvmedaljevindere fra Argentina
Olympiske boksere fra Argentina
Boksere ved sommer-OL 1924
Le Soleil (Senegal)

Le Soleil er en dagligt nyhedsavis som udgives i Dakar i Senegal, og blev grundlag i 1970.

Historie
I 1933 begyndte den fransk presse udgiver Charles de Breteuil avisen under navnet Paris-Dakar og var dengang en ugentlig nyhedsavis. I 1936 blev Paris-Dakar en daglig nyhedsavis i Subsaharisk Afrika. Som følge af uafhængigheden af Senegal skiftede avisen i 1961 navn til Dakar-Matin. Den 20. maj 1970 fik avisen så sit nuværende navn Le Soleli.

Eksterne henvisninger 
 Le Soleil Hjemmeside (fransk) 

Afrikanske aviser
Etableret i 1933
Arnór Smárason

Arnór Smárason (født 7. september 1988 i Akranes) er en islandsk fodboldspiller, der spiller i den svenske klub Hammarby IF. Han spiller primært som angriber.

Karriere

SC Heerenveen 
Fra 2008 til 2010 spillede han 25 kampe og scorede 5 mål i Æresdivisionen for den hollandske klub SC Heerenveen.

Esbjerg fB 
I perioden juni 2010 til juni 2013 spillede han for den danske klub Esbjerg fB.

Landshold 
Smárason fik i 2008 debut for Islands fodboldlandshold.

Eksterne henvisninger

Referencer 

Fodboldspillere fra Island
Fodboldspillere fra Esbjerg fB
Fodboldspillere fra SC Heerenveen
Fodboldspillere fra Helsingborgs IF
Personer fra Akranes
Örekilsälven

Örekilsälven eller Kvistrumsån er en å, der løber i Dalsland og Bohuslän (i Västra Götalands län) i Sverige, med en længde på 70 kilometer og et afvandingsområde på 1.340,2 km² samt en vandmængde på 22 m3/s. Åen munder ud i Saltkällefjorden i den indre del af Gullmarn. Et af Örekilsälvens tilløb er Munkedalsälven. Der er forholdsvis få søer langs åen, den største er Kärnsjön, omkring 5 km nord for Munkedal.

Kort før Saltkällefjorden passeres Kvistrum.

Vandløb i Sverige
Munkedals kommun
Västra Götalands län
Mölndals kommun

Mölndal kommune ligger administrativt under det svenske län Västra Götaland. Geografisk ligger kommunen delvis i landskapet Västergötland, og delvis i Halland. Kommunens administrationscenter ligger i Mölndal.

Byer 
Mölndal kommune har fem byområder.
I tabellen opgives antal indbyggere pr. 31. december 2005.

Kendte personer med tilknytning til Mölndal 

 Rune Andréasson, tegneserieskaber
 Anders Frisk, fodbolddommer
 Morgan Alling, skuespiller, manuskriptforfatter og regissør
 Lars Linderot, prest og vækkelsesprædikant
 Christian Olsson, atletikudøver
 Oscar Dronjak, musiker
 Hans Mustad, industrimand
 Anders Prytz, fodboldspiller
 Björn Runge, regissør

Venskabsbyer 

 : Albertslund, Danmark
 : Borken, Tyskland
 : Canterbury, England

Eksterne henvisninger 

 Mölndal by
 Mölndals-Posten

Kommuner i Västra Götalands län
Rafael Iglesias

Argentino Rafael Iglesias (25. maj 1924 – 1. januar 1999) var en argentinsk bokser som deltog i bokseturneringen ved Sommer-OL 1948 i London.

Iglesias blev en olympisk mester i boksning under OL 1948 i London, hvor han vandt guld i sværvægtsklassen. I finalen besejrede han svenske Gunnar Nilsson.

I 1954 blev han professionel, men han blev i sin debutkamp slået ud af af amerikaneren Bob Dunlap, og han opgav herefter karrieren.

Eksterne henvisninger 
 Profil  på sportsreference.com 
 Biografi på BoxRec.com 
 

Boksere fra Argentina
Olympiske mestre fra Argentina
Boksere ved sommer-OL 1948
Politisk psykologi

Politisk psykologi er en interdisciplinær videnskab, der undersøger krydsfeltet mellem politik og psykologi. Politisk psykologi defineres som

Eksempler på forskningsområder i politisk psykologi er:
 Politiske lederes personlighed
 Gruppedynamik
 Politisk vold
 Mentale smutveje
 Informationsoverload

Oprindelse 
Det er svært at svare på, hvornår feltet "politisk psykologi" opstod. For opstod politisk psykologi den gang, man begyndte at reflektere over sammenhængene mellem menneske og samfund? Eller opstod det, da man første gang anvendte begrebet "politisk psykologi"? Hvis man tager udgangspunkt i det første, er der mange teoretikere og forskere, som kan ses som relevante for politisk psykologi. Teoretikere som givet vis ikke selv var klar over, at de beskæftigede sig med politisk psykologi. Vælger man i stedet det sidste fokus, synes der at være enighed blandt forskere, at politisk psykologi for alvor opstod efter 2. Verdenskrig. Under krigen havde man øget fokus på hvordan holdninger skabes - både hos venner og fjender.

Noter

Eksterne henvisninger 
 International Bulletin of Political Psychology 
 The Center for the Study of Political Psychology 
 The International Society of Political Psychology 

Psykologi
Politik
Vivild gymnastik- og idrætsefterskole

Vivild Gymnastik- og Idrætsefterskole er en efterskole med ca. 180 unge mennesker i 9. og 10 klasse, der bl.a. kommer bl.a. for at spille fodbold, håndbold, badminton, gymnastik og meget mere. VGI er en valgfagsskole med mulighed for at skifte alle valgfagene 3 gange årligt, eller virkelig nørde igennem med sin favoritsport i mange timer om ugen.

Efterskolen er en skole efter Grundtvigs tanker. Fællesskab, venskab og personlig udvikling er væsentlige områder i en boglig skole, der forbereder til gymnasium mm.

Eksterne henvisninger 
 Skolens historie  

Efterskoler
Bygninger, konstruktioner og anlæg i Norddjurs Kommune
Etableret i 1905
Hillbrow Tower

Hillbrow Tower er et højt tårn beliggende i forstaden Hillbrow i Johannesburg, Sydafrika. Tårnet er 269 meter højt, og er den højeste bygning og det højeste tårn i Afrika. Opførelsen af tårnet begyndte i juni 1968 og blev afsluttet tre år senere i april 1971. Byggeomkostningerne var 2 millioner rand Tårnet blev oprindeligt kendt som JG Strijdom Tower efter JG Strijdom, den sydafrikanske premierminister fra 1954 til 1958. Den 31. maj 2005 blev det omdøbt til Telkom Jo'burg Tower.

Kildehenvisninger 

Johannesburg
Skyskrabere
Tårne i Sydafrika
Etableret i 1971
Latvijas Gāze

Latvijas Gāze er en lettisk energivirksomhed, der beskæftiger sig med import, transmission, opbevaring og handel med naturgas. Virkomheden har monopolet på markedet for naturgas i Letland, og ejes af E.ON Ruhrgas International AG (47.2%), AAS Gazprom (34%) og SIA "Itera-Latvija" (16%).

Kildehenvisninger

Eksterne henvisninger 
 Officiel hjemmeside 

Energivirksomheder fra Letland
Etableret i 1991
E.ON
Gazprom
Invincible-klassen

Invincible-klassen er en klasse bestående af tre hangarskibe i den britiske Royal Navy.

Historie 
Invincible-klassen var fra begyndelsen tænkt som en en tung helikopterbærende missilkrydser på omkring 6.000 tons, som kunne komplementere en planlagt større hangarskibsklasse (CVA-01-klassen) Planerne om at bygge CVA01-klassen blev da droppet i 1960'erne, og pludselig var Invincible-klassen den eneste skibsklasse, som kunne bære fly. For ikke at stå i en situation uden hangarskibe besluttede man at forøge klassens størrelse og deplacement betragteligt. Slutresultatet blev et 18.000 tons tungt og 209 meter langt hangarskib.

Klassen var dog stadig for lille til, at man kunne bruge det klassiske katapultsystem til at hjælpe fly i luften. Man opfandt derfor et system, hvor man installerede en forhøjning, eller et såkaldt skihop, i skibets stævn, således at kampfly kunne lette fra skibet, endda med relativ tung våbenlast. I 1970'erne led projektet under forsinkelser grundet budgetproblemer, og ikke før i juli 1977 kunne det første skib søsættes. Skibet indgik i tjeneste i 1980 og fik navnet HMS Invincible (R05). Man byggede efterfølgende yderligere to skibe, HMS Illustrious (R06) og HMS Ark Royal (R07).

Klassen gjorde tjeneste i Falklandskrigen, Operation Deny Flight, Operation Deliberate Force, Operation Bolton, Operation Allied Force, invasionen af Irak i 2003 osv.

I 2005 blev HMS Invincible placeret i reserven, hvor det blev indtil 2010, hvor det blev solgt på auktion. HMS Ark Royal blev udfaset den 11. marts 2011, mens HMS Illustrious forventes at forblive i tjeneste frem til 2015, hvor de nye hangarskibe af Queen Elizabeth-klassen forventes at indgå i aktiv tjeneste.

Skibe i klassen

Referencer og eksterne links 

 Global security 
 naval-technology.com
 Jane's Fighting Ships 2008 (digital verison)
 ACP 113 (AH)

Hangarskibe fra Storbritannien
Royal Navy
Raúl Landini

Raúl Athos Landini (14. juli 1909 i Buenos Aires – 29. september 1988) var en argentinsk bokser. Landini opnåede som amatør at vinde olympisk sølvmedalje ved de olympiske lege i 1928 i Amsterdam. Han blev professionel i 1929 og vandt i 1931 det argentinske professionelle mesterskab i weltervægt.

Amatørkarriere og OL-deltagelse 
Landini stillede op ved den olympiske bokseturnering i 1928 i vægtklassen weltervægt. Han nåede finalen, hvor han tabte til Ted Morgan fra New Zealand. I turneringen deltog i weltervægt 22 boksere fra 22 lande. Turneringen blev afviklet fra den 7. til den 11. august 1928.

Professionel karriere 
Efter OL blev Landini professionel og debuterede i november 1929. I sin syvende kamp vandt han det argentinske professionelle mesterskab i weltervægt. Han vandt sine første 14 kampe, heraf to, der blev bokset i Madison Square Garden og i Newark. I den 15. kamp boksede han den 1. maj 1932 på udenbane i Uruguay mod den tidligere sydamerikanske mester Juan Carlos Casala og tabte på point. I 1933 tabte han til chileneren Antonio Fernandez i Santiago og tabte også en returkamp året efter i Buenos Aires. Han boksede herefter alene i Argentina.

Som professionel opnåede Landini 52 kampe, hvoraf de 41 blev vundet (11 før tid), 7 tabt og 4 endte uafgjort.

Eksterne henvisninger 
 Profil  på sportsreference.com 
 Biografi på BoxRec.com 
 

Boksere fra Argentina
Personer fra Buenos Aires
Olympiske sølvmedaljevindere fra Argentina
Olympiske boksere fra Argentina
Boksere ved sommer-OL 1928
Kiviks Musteri

Kiviks Musteri er et familieforetagende etableret i 1888 på Østerlen i Kivik i Skåne, og drives af fjerde generation af familien Åkesson. Mosteriet forædler frugt til blandt andet æblemost, juicer, cider, frugtgrød og supper. Varerne distribueres via detailhandelen men kan også købes på stedet i Musteributiken. Mosteriet har også et kundskabshus der hedder Äpplets Hus, hvor man kan lære om æblets historie og forskning i forskellige frugtsorter. Mosteriet driver også caféen og restauranten Kärnhuset.

Eksterne henvisninger 
 Kiviks Musteri hjemmeside

Kildehenvisninger 

Skåne
Etableret i 1888
Fødevarevirksomheder fra Sverige
Lars Hansen (basketballspiller)

Lars Erik Hansen (født 27. september 1954 i København, Danmark) er en tidligere dansk-canadisk basketballspiller.

Lars Hansen voksede op i Coquitlam, British Columbia, Canada, hvor han var en basketball stjerne på Centennial Secondary School og spillede collegebasket 1972-1976 med University of Washington i USA og var med på Canadas VM-hold 1974 og OL-hold ved deres OL i Montreal 1976. Efter en succesfuld collage-karriere, blev han af Chicago Bulls, valgt som nummer 37 i 3. runde i NBA-draften 1976, og af Los Angeles Lakers 1977 som nummer 151. Det blev dog ikke til noget spil i NBA med det samme. Han rejste derfor til Italien, hvor han spillede to sæsoner i Olimpia Milano. 

I 17. december 1978 gjorde Lars Hansen sin NBA-debut med Seattle SuperSonics, og var med til at vinde NBA mesterskabet. Han var den første danskfødte spiller i NBA. Efter at have spillet i NBA i en sæson flyttede han til Europa for at spille i den italienske Lega Basket Serie A og den spanske 1. liga Liga ACB. I 1981 blev han udnævnt som Årets Spiller og scorede flest point i den spanske Liga ACB 1980/1981, da han spillede for OAR Ferrol. Han spillede derefter med FC Barcelona to sæsoner 1981-1983, hvor han vandt det spanske mesterskab 1983.

Lars Hansen var 1998, med på det canadiske veteran-landshold som vandt bronze ved World Masters Championships i Portland, Oregon og kom med i Canadas basketball Hall of Fame 2006. 

Lars Hansen afsluttede karrieren i 1983 og bor i dag i Durango, Colorado.

Kilder

Eksterne henvisninger 

 Lars Hansen, Washington Huskies, Basketball 
 BASKETBALL HALL OF FAME  

Basketballspillere fra Canada
Basketballspillere fra Danmark
Personer fra København
Fukushima I-ulykkerne

Fukushima I-ulykkerne omfatter flere hændelser på Fukushima I atomkraftværk efter Jordskælvet ved Sendai 2011 og den følgende tsunami ramte kraftværket. Pr. 2022 er mellem 0 og 1 person død fra radioaktiv stråling i forbindelse med ulykken.  

Fukushima I-ulykkerne vurderes nu til INES-7.

Nedlukningen af  kernereaktorerne lykkedes i første omgang efter jordskælvet d. 11. marts 2011 kl. 6:46:23 dansk tid (05:46:23 UTC), dog viste det sig at flere af kernereaktorerne og deres brugt-atombrændsel-bassiner havde problemer med nedkølingen. Lørdag eftermiddag (12. marts, klokken ca. 9, dansk tid) blev et af atomkraftværkets turbinebygninger ved kernereaktor 1 ramt af en eksplosion (grundet brint dannet af overophedet vand). Et højt tryk blæste taget og væggene af den bygning, der huser atomkraftværkets reaktor. Der kom skyer af betonstumper op fra turbinebygningen. Cirka 170.000 mennesker i en radius af 20 km fra Fukushima I er blevet evakueret (søndag). Japansk TV har vist billeder fra før og efter eksplosionen. De viser at den ydre mur af en af turbinebygningerne er forsvundet. (Ikke reaktorbygningen som tidligere meddelt)
Fire mennesker blev ifølge japanske medier såret ved kollapset, og radioaktiviteten er 20 gange højere end normalt på stedet. En japansk regeringstalsmand siger, at der er tale om en meget alvorlig situation. Ingen er døde ved ulykken, men nogle medarbejdere blev forbrændt og indlagt.

Japans premierminister Naoto Kan sagde om lørdagen, at selskabet Tepco, der driver Fukushima I havde sagt, at reaktorkernerne fortsat er intakte. Søndag formiddag meddelte den japanske regering talsmand Yukio Edano, at en nuklear nedsmeltning
sikkert allerede har fundet sted i reaktor 1.
Myndighederne frygtede at Fukushima 1's tredje bygning på grund af vanddamptryket i kernereaktor 3 vil eksplodere, ligesom bygning 1., hvilket også skete mandag klokken 03.23. 

Japanere med geigertællere har lavet et kort over Japan med radioaktivitetsmålinger – formentlig i menneskehøjde. Ligesom Google Earth kan man zoome ind. Da de radioaktive stofpartikler falder til jorden, vil radioaktiviteten sandsynligvis blive højere, hvis man roder op i jorden.

Se også 

 Tidslinje for miljømæssige begivenheder der har påvirket mennesker

Kilder/referencer

Ekterne henvisninger 

 26. marts 2011, Intet nyt i øget stråling. Ekspert: Japanerne har kendt til radioaktivt havvand hele tiden  Citat: "...der fundet mængder af radioaktivt jod, der ligger 1250 gange over det normale niveau. Det svarer til, at hvis man drikker en halv liter af vandet, så får man den samme mængde stråling, som man kan tåle i løbet af et helt år...Den radioaktive jod vil sætte sig på tangplanter, og fiskene vil optage det..."

Begivenheder i 2011
Atomkraftværker i Japan
Kernekraftulykker